Aukin stikun og vegabætur á hálendi
Ferðaklúbburinn 4x4 bendir á að stikun leiða er ein áhrifaríkasta aðferðin til að beina ferðamönnum á rétta leið og koma í veg fyrir að ökumenn freistist til að aka utan slóða. Morgunblaðið birti í morgun grein um skemmdir á hálendi austanlands. Hér má nálgast þá grein á mbl.is. Klúbburinn þakkar í fréttatilkynningu fyrir umfjöllunina og minnir á að þeir ökumenn sem lítilsvirða landið með þessu athæfi, spilla alvarlega fyrir málstað þeirra sem vilja ferðast um Ísland með ábyrgum hætti.
Sjálfboðaliðar á vegum klúbbsins hafa því um árabil stikað hundruð kílómetra af slóðum og einnig unnið að GPS-merkingum slóða í samstarfi við Landmælingar Íslands.
Þannig vill klúbburinn leggja sitt af mörkum til að sporna gegn utanvegaakstri. Haustið 2011 setti klúbburinn GPS-grunn sinn af þessum slóðum inn á vef sinn til að leiðbeina ökumönnum um að aka aðeins þá slóða sem eru viðurkenndir til aksturs.
"Ferðaklúbburinn 4x4 hefur ávallt tekið fullan þátt í öllu því samstarfi sem hefur verið í boði vegna vegamála í óbyggðum Íslands. Því miður hefur klúbbnum orðið lítið ágengt í því að fá opinbera aðila til samstarfs um þessi baráttumál sín. Klúbburinn heitir á yfirvöld vegamála að leggja stikunarverkefni klúbbsins lið og jafnframt leggja aukið fé til vegabóta á hálendisvegum þar sem þúsundir manna aka um á hverju ári. Stjórn Ferðaklúbbsins 4x4 vill nota tækifærið til að minna yfirvöld á að klúbburinn er ávallt boðinn og búinn til samstarfs um aðferðir og leiðir við að bæta umgengni um hálendi Íslands.
Jafnframt hvetur stjórn klúbbsins félagsmenn sína enn og aftur til að berjast gegn ólöglegum utanvegaakstri og heitir á þá að tilkynna ávallt slíkt athæfi umsvifalaust til lögreglu," segir í fréttatilkynningu.
Ferðaklúbburinn 4x4 bendir á að stikun leiða er ein áhrifaríkasta aðferðin til að beina ferðamönnum á rétta leið og koma í veg fyrir að ökumenn freistist til að aka utan slóða.
Morgunblaðið birti í morgun grein um skemmdir á hálendi austanlands.
Sjálfboðaliðar á vegum klúbbsins hafa því um árabil stikað hundruð kílómetra af slóðum og einnig unnið að GPS-merkingum slóða í samstarfi við Landmælingar Íslands.
"Jafnframt hvetur stjórn klúbbsins félagsmenn sína enn og aftur til að berjast gegn ólöglegum utanvegaakstri og heitir á þá að tilkynna ávallt slíkt athæfi umsvifalaust til lögreglu," segir í fréttatilkynningu.